b'\n_START_ARTICLE_\nMagnetni de\xc4\x8dek\n_START_PARAGRAPH_\nMagnetni de\xc4\x8dek; Sanje o govore\xc4\x8di \xc4\x8de\xc5\xa1nji, sta deli iz slovenske knji\xc5\xbeevnosti, dramatike, ki ju je zapisal Milan Dekleva. Iz\xc5\xa1li sta leta 1985 pri Mladinski knjigi.\n_START_SECTION_\nVsebina\n_START_PARAGRAPH_\nZgodba Magnetni de\xc4\x8dek govori o de\xc4\x8dku Netku. Po\xc4\x8duti se neprivla\xc4\x8dnega in osamljenega, saj je zavrnjen iz strani prijateljev in dru\xc5\xbeine. To te\xc5\xbeavo omeni magnetologu Albertu. Gospod je znanstvenik in s svojimi idejami na prav poseben na\xc4\x8din posku\xc5\xa1a pomagati de\xc4\x8dku. Re\xc5\xa1itev vidi v tem, da de\xc4\x8dka namagneti in tako bo privla\xc4\x8dil ljudi okoli sebe. <br-> Netek se namagneten odpravi po mestu. Na poti sre\xc4\x8da bahavega pti\xc4\x8da, roparja in policaja, Netkovo u\xc4\x8diteljico in strah. Prav vsi z Netkom vzpostavijo stik in s tem nanje deluje magnetna sila, katera jih pritrdi na de\xc4\x8dka. Netek in cela dru\xc5\xa1\xc4\x8dina, katera je pritrjena nanj, skupaj nadaljujejo pot po mestu. Nepri\xc4\x8dakovano sre\xc4\x8dajo dekle, katera sli\xc5\xa1i na ime Ljubica. Netek se opogumi in pohvali pred dekletom, da je najbolj privla\xc4\x8den de\xc4\x8dek v mestu. Ljubica se mu uspe\xc5\xa1no izmika in le njo magnetna sila ne pritrdi nanj. Pove mu, da punce nimajo rade va\xc5\xbenih fantov in da bi moral biti bolj ljubezniv, \xc4\x8de bi se hotel zaljubiti. <br-> Netek se je zamislil nad besedami deklice in ponovno od\xc5\xa1el po nasvet k Albertu. Potarnal mu je, da se edino Ljubica ni ujela na magnetno silo in da je ni privla\xc4\x8dil. Ugotovila sta, da se je zgodilo ravno obratno. Netek se je zaljubil v Ljubico, saj je ona njega privla\xc4\x8dila. <br-> \xc4\x8cas je bil, da je Albert razmagnetil de\xc4\x8dka in tako dal svobodo vsem ujetim. Sama pa sta se lotila druge naloge, in sicer kako osvojiti Ljubico. Albert je Netku naredil magnetno ro\xc5\xbeo, katero je nato odnesel Ljubici. Iskal jo je po celem mestu in ko je kon\xc4\x8dno prispela, ji je podaril ro\xc5\xbeo ter jo povabil v Lunapark. <br-> <br-> Zgodba Sanje o govore\xc4\x8di \xc4\x8de\xc5\xa1nji govori o de\xc4\x8dku Tijanu in o njegovih pustolov\xc5\xa1\xc4\x8dinah v sanjah. Ker mu je dolg\xc4\x8das, se mu v sanjah prika\xc5\xbee Govore\xc4\x8da \xc4\x8de\xc5\xa1nja, ki ga nagovori, naj poi\xc5\xa1\xc4\x8de Popravljalca gosli. Skupaj z Ma\xc4\x8dko, ki ribe \xc5\xbega\xc4\x8dka, odideta na pot z Lete\xc4\x8dim gnezdom, ki zna letati po zvokih violine Popravljalca gosli. <br-> Tako jih Lete\xc4\x8de gnezdo najprej odpelje v Stekleni gozd, kjer sre\xc4\x8data Stekleni\xc4\x8dnike, Kozar\xc4\x8dnike in Kro\xc5\xbenice. Tijan in Ma\xc4\x8dka, ki ribe \xc5\xbega\xc4\x8dka se s prebivalci Steklenega gozda rahlo sprejo, situacijo pa razre\xc5\xa1i Ma\xc4\x8dka, ki ribe \xc5\xbega\xc4\x8dka. <br-> Nato se Tijan in Ma\xc4\x8dka, ki ribe \xc5\xbega\xc4\x8dka skupaj z Lete\xc4\x8dim gnezdom odpravita naprej proti Ognjenem gozdu.<br-> V Ognjenem gozdu \xc5\xbeivijo Polenovke in Pepelniki. Ko se tudi z njimi spreta, Ma\xc4\x8dka, ki ribe \xc5\xbega\xc4\x8dka prestra\xc5\xa1i prebivalce Ognjenega gozda in ti se umaknejo, pustolovca pa Lete\xc4\x8de gnezdo odpelje naprej. <br-> Nato pridejo v Vodeni gozd, kjer prebivata Lasalka in Vodni psoglavec. Spreta se tudi s prebivalci tega gozda, ma\xc4\x8dka pa ponovno razre\xc5\xa1i situacijo.<br-> Pustolovci odidejo naprej in zasli\xc5\xa1ijo glas Govore\xc4\x8de \xc4\x8de\xc5\xa1nje. Ta jih po\xc5\xa1lje nazaj domov in Tijanu pove, da ga tam nekdo \xc4\x8daka. Tijan se poslovi od Popravljalca gosli in Lete\xc4\x8dega gnezda. Doma ga \xc4\x8daka ljubka Tijana, ki je prav tako sanjala in na poti k njemu veliko do\xc5\xbeivela. Ker pa so utrujeni, gredo vsi trije spat in prihranijo pripovedovanje svojih pustolov\xc5\xa1\xc4\x8din za drugi\xc4\x8d \xe2\x80\xa6 <br-> <br->\n_START_SECTION_\nLiki\n_START_PARAGRAPH_\nNastopajo\xc4\x8de osebe v delu Magnetni de\xc4\x8dek so Albert, Netek, Bahavi pti\xc4\x8d, Tat, Policaj, Tovari\xc5\xa1ica, Strah in Ljubica. Glavno vlogo lahko pripi\xc5\xa1emo Netku, Albertu in Ljubici._NEWLINE_Stranske vloge pa odigrajo Bahavi pti\xc4\x8d, Tat, Policaj, Tovari\xc5\xa1ica in Strah. Te osebe so naklju\xc4\x8dne, Netka pa obsojajo vsaka na svoj na\xc4\x8din. Ko se re\xc5\xa1ijo iz okrilja namagnetenega de\xc4\x8dka izgubijo svojo vlogo in nad vsemi prevlada Ljubica s svojo \xc4\x8dutnostjo.<br-> Netek je de\xc4\x8dek, ki se po\xc4\x8duti neprivla\xc4\x8dnega in osamljenega, saj je zavrnjen iz strani najbli\xc5\xbejih. To te\xc5\xbeavo mu posku\xc5\xa1a re\xc5\xa1iti znanstvenik in raziskovalec Albert, ki s svojo domiselnostjo in nenavadnimi idejami mo\xc4\x8dno vpliva na de\xc4\x8dka. Klju\xc4\x8dna vloga odigra deklica ljubica, v katero se Netek zaljubi in spozna bistvo \xc5\xbeivljenja. V zgodbi deklica predstavlja realen lik, ki zgodbi doda \xc5\xa1e \xc4\x8dutno plat. <br-> <br-> V delu Sanje o govore\xc4\x8di \xc4\x8de\xc5\xa1nji nastopajo Tijan, Ma\xc4\x8dka, ki ribe \xc5\xbega\xc4\x8dka, Lete\xc4\x8de gnezdo, Popravljalec gosli, Kozar\xc4\x8dniki, Stekleni\xc4\x8dniki, Kro\xc5\xbenice, Polenovke, Pepelniki, Lasalka, Vodni psoglavec in Tijana.<br-> Glavni vlogi imata Tijan in Ma\xc4\x8dka, ki ribe \xc5\xbega\xc4\x8dka, ostali nastopajo\xc4\x8di pa imajo stransko vlogo. Kljub temu, da se v zgodbi pojavljata zelo malo, lahko pomembno vlogo pripi\xc5\xa1emo Govore\xc4\x8di \xc4\x8de\xc5\xa1nji in Tijani.<br-> Imena nastopajo\xc4\x8dih so domi\xc5\xa1ljijska in sme\xc5\xa1na, v ve\xc4\x8dini pa predstavljajo funkcijo oz. izgled lika. <br-> Tijanu je dolg\xc4\x8das, zato se mu v sanjah dogajajo pustolov\xc5\xa1\xc4\x8dine, ki se zdijo zelo resni\xc4\x8dne, le-te pa so njegov pobeg iz resni\xc4\x8dnosti. Liki v gozdovih predstavljajo ljudi v dana\xc5\xa1njem svetu, ki so slabe volje, polni jeze in sovra\xc5\xa1tva. Ma\xc4\x8dka, ki ribe \xc5\xbega\xc4\x8dka, ima vlogo nekak\xc5\xa1nega Tijanovega varuha, saj ga v gozdovih obvaruje pred nevarnostmi teh ljudi, tako pa zmaga dobro nad zlim. S tem, da Tijana doma \xc4\x8daka deklica Tijana, je de\xc4\x8dek obvarovan pred dolg\xc4\x8dasom, pred katerim je u\xc5\xa1el v sanjah. <br->\n_START_SECTION_\nAnaliza zgodbe\n_START_PARAGRAPH_\nDeli Magnetni de\xc4\x8dek in Sanje o govore\xc4\x8di \xc4\x8de\xc5\xa1nji uvr\xc5\xa1\xc4\x8damo med dramatiko. Notranja do\xc5\xbeivetja junakov (\xc4\x8dustev, razmi\xc5\xa1ljanj, do\xc5\xbeivljanje dogodkov, ipd.) niso prisotna, po tem pa se lo\xc4\x8dita od ostalih del drugih knji\xc5\xbeevnih zvrsti. Med samim besedilom so odrske pripombe (didaskalije), z njimi pa avtor na kratko naka\xc5\xbee videz oseb, prostor, \xc4\x8das, premike na odru ipd., ostalo pa si mora bralec predstavljati sam na podlagi dvogovorov med osebami. Pri Magnetnem de\xc4\x8dku je kraj dogajanja mesto, pri zgodbi Sanje o govore\xc4\x8di \xc4\x8de\xc5\xa1nji pa se kraj dogajanja spreminja - Tijanova soba, delavnica popravljalca gosli, Ognjeni gozd, Stekleni gozd, Vodeni gozd. Glede na kraj dogajanja lahko slednjo zgodbo razdelimo na tri dele: dogajanje v Tijanovi sobi in v delavnici; dogajanje v razli\xc4\x8dnih gozdovih in potovanje; ponovno dogajanje v delavnici in v Tijanovi sobi. <br-> Dvogovor (dialog) med osebami je sestavni del dela, v delih pa je prisoten enogovor (monolog) oseb (posamezni songi - pesmi nastopajo\xc4\x8dih). Premi govor je glavna sestavina dela, tako pa lahko lo\xc4\x8dimo posamezen govor nastopajo\xc4\x8dih oseb. Magnetni de\xc4\x8dek je razdeljena enodejanka in je sestavljena iz devetih prizorov, medtem ko so Sanje o govore\xc4\x8di \xc4\x8de\xc5\xa1nji napisana kot celota. <br-> Zgodba o Magnetnem de\xc4\x8dku govori o osamljenosti in o iskanju sre\xc4\x8de. To pa pripelje do spoznanja, da sre\xc4\x8do preve\xc4\x8dkrat i\xc5\xa1\xc4\x8demo na napa\xc4\x8dnih koncih. <br-> V delu Sanje o govore\xc4\x8di \xc4\x8de\xc5\xa1nji je govora o dolg\xc4\x8dasu in o Tijanovem strahu pred le-tem. Veliko elementov in dejanj v zgodbi se navezuje na vsakdanji svet. V zgodbi je omenjena jeza, napadanje, slaba volja ipd., ki je v dana\xc5\xa1njem \xc4\x8dasu stalno prisotna. Na drugi strani pa je tu de\xc4\x8dek Tijan in Ma\xc4\x8dka, ki ribe \xc5\xbega\xc4\x8dka, ki se proti temu uspe\xc5\xa1no bojujeta, tako da nanju ti dejavniki ne vplivajo. Tu je poudrajena tudi medsebojna pomo\xc4\x8d. Tako tudi ti dve zgodbi lahko uvrstimo med socialno tematiko, ki pa je zakrita med domi\xc5\xa1ljijskimi elementi. <br->'